DECRETO ALCALDÍA REMISIÓN EXPEDIENTE P. A.85/2020 AO XULGADO CONT-ADTIVO Nº 2 PONTEVEDRA. DEMANDANTE: CONFEDERACIÓN INTERSINDICAL GALEGA
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 06/10/2020)

Número de expediente: 2020/REMXUL/000011 Visto o requirimento do Xulgado do Cont.-Administrativo núm.2 de Pontevedra, mediante o que reclama a remisión do expediente administrativo relacionado co recurso presentado pola Confederación Intersindical Galega (CIG), resultan relevantes os seguintes: 1.—En virtude de oficio recibido polo Xulgado do Contencioso-Administrativo nº 2 de Pontevedra, no que se requiría a remisión do expediente administrativo relativo ao recurso presentado pola Confederación Intersindical Galega (CIG) fronte ao Concello de Pontevedra contra a desestimación do recurso de reposición fronte a convocatoria dos procesos selectivos para o acceso a diversas prazas, concretamente, contra a praza de mestre electricista por promoción interna (expedientes 2017/BASESPS/04+2019/PROCESOSEL/07+2020/RECPER/08). 2.—Como interesados no expediente figuran: Don Bruno Martin Copello Azil e don Alfonso Vicente Asprilla Rosoiu.1.—De acordo co artigo 49 da Lei 29/1998, do 13 de xullo, reguladora da Xurisdición Contenciosa Administrativa, a resolución pola que se acorda remitir o expediente se lle notificará, nos cinco días seguintes da súa adopción, a cantos aparezan como interesados nel, emprazándolles para que poidan personarse como demandados no prazo de nove días.2.—Correspóndelle ao Alcalde dirixir o goberno e administración municipal ostentando, así mesmo, aquela competencia, considerada de carácter residual, de conformidade co disposto no artigo 124.4 b) da Lei 7/85, de 2 de abril reguladora das bases do réxime local na súa redacción dada pola Lei 57/2003 de modernización do Goberno Local e no artigo 13.2 b) do Regulamento Orgánico do Goberno e da Administración do Concello de Pontevedra.3.—O artigo 124.4 l) da Lei 7/85 reguladora das bases do réxime local e o artigo 13.2 l) do Regulamento orgánico do Goberno e da Administración do Concello de Pontevedra, atribúen á alcaldía o exercicio de accións xudiciais e administrativas, a defensa do Concello nas materias da súa competencia e, no caso de urxencia, en materias de competencia do Pleno, debendo neste suposto, dar conta ao Pleno na primeira sesión que celebre para a súa ratificación. Atendendo aos antecedentes e fundamentos xurídicos expostos esta Alcaldía, no exercicio das súas atribucións, Primeiro: Remitir ao Xulgado do Contencioso-Administrativo núm.2 de Pontevedra, os expedientes administrativos relativos ao procedemento abreviado 85/2020, derivado da interposición do recurso contencioso administrativo contra a desestimación do recurso de reposición fronte a convocatoria dos procesos selectivos para o acceso a diversas prazas, concretamente, contra a praza de mestre electricista por promoción interna (expedientes 2017/BASESPS/04+2019/PROCESOSEL/07+2020/RECPER/08). Recurso interposto pola Confederación Intersindical Galega (CIG) Segundo: Notificar de inmediato a interposición do recurso contencioso-administrativo aos interesados sinalados na parte expositiva, emprazándolles para que, de estimalo procedente, poidan comparecer e constituírse en parte no prazo de nove días, mediante procurador con asistencia de Letrado ou valéndose tan só de avogado. Terceiro: Para o xeral coñecemento dos demais interesados no expediente obxecto de recurso, publicar no Boletín Oficial da Provincia (BOP) a interposición do recurso contencioso-administrativo, emprazándolles para que, de estimalo procedente, poidan comparecer e constituírse en parte no prazo de NOVE DÍAS, contados dende o día seguinte a recepción da notificación ou publicación no BOP no seu caso. A devandita comparecencia poderá facerse mediante procurador, con asistencia de Letrado ou valéndose tan só de avogado. Así o dispón e asina o Excmo. Sr. Alcalde, do que eu, Secretario da Administración Municipal do Excmo. Concello de Pontevedra, dou fe.